લોકસભાની ચૂંટણી નજીક આવી રહી છે ત્યારે રાજકીય પક્ષો મતદારોને રિઝવવાના રવાડે લાગી ગયા છે. ભાજપ હોય કે કોંગ્રેસ દરેક મતદારોને પોતાના તરફે કરવાનું ગણિત માંડી રહ્યા છે. ગુજરાત વડાપ્રધાન નરેન્દ્ર મોદીનો ગઢ રહ્યો છે. પરંતું, 2017ની વિધાનસભાની ચૂંટણીમાં આ ગઢના કાંગરા બચાવવામાં ભાજપ માંડ માંડ સફળ થયો છે. ત્યારે, હવે 2014ની લોકસભા ચૂંટણીની માફક તમામ બેઠક પર કેસરિયો લહેરાવવો ભાજપ માટે કઠીન જોવા મળી રહ્યો છે. તો કોંગ્રેસ માટે પણ લોકસભામાં અસ્તિત્વની લડાઇ છે. ગુજરાતની રાજકીય વિચારધારામાં આમૂલ પરિવર્તન ઉભર્યુ છે. રાજ્યમાં ત્રણ સામાજિક આંદોલનકારીઓએ સરકારની ઉંઘ હરામ કરી નાખી છે. ત્યારે, હવે રાજ્યમાં ઉદ્ભવેલો ઉપવાસ આંદોલનોનો નવો ચીલો ભાજપ માટે કપરાં ચઢાણ બનાવી રહ્યો છે.